A hétvégén vidám családi programokkal telik meg Orfű | bama.hu | PR-cikkek | Baranya megyei hírek
A „Gasztro - faluban” helyi ízek csábítják a természetesség kedvelőit, és nemcsak megdagaszthatjuk saját kenyerünket, de kemencében a helyszínen ki is süttethetjük. Ha valaki vásárolni szeretne egy-két finomságot, egyedi ajándékot, megteheti az Orfűi Helyi Termék és Kézműves Piac árusainál. A szervezők a természet szerelmeseire is gondoltak: a Forrásház tárlatvezetés keretében lesz megtekinthető, a Pécsi - tavon pedig vezetett csónaktúrán vehetünk részt, vasárnap pedig gyalogosan járhatjuk be és csodálhatjuk meg az orfűi völgyrendszer természeti kincseit.
Vasárnap sem csak a gyerekeké, aki szeretné megtudni, hogyan lehet fenntartható gyümölcskertet építeni, annak érdemes meghallgatni Lantos Tamás 11.00 órakor kezdődő előadását a Medvehagyma Házban. 16.00 órától újra Fülöp Gyula bűvész mutatja be trükkjeit, majd 17.00 órától Nemes László - Hangoló zenés gyermekszínház műsora fakasztja dalra a gyerekeket.
Mindkét nap 14.00 órától „nem szeretem” állatok közelébe kerülhetünk a zoopedagógiai foglalkozáson, de ha valaki kincset keresgélne a Pécsi - tavon, annak sincs akadálya, mert szombaton és vasárnap több alkalommal is vízi geocaching indul a Pécsi - tavon.